
ЗАПИСНИК
23. СЕДНИЦЕ ОДБОРА ЗА ОДБРАНУ И УНУТРАШЊЕ ПОСЛОВЕ, 
ОДРЖАНЕ 16. АПРИЛА 2026. ГОДИНЕ

	
Седница је почела у 10,00 часова.

Седници је, у складу са чланом 70. став 1. алинеја прва Пословника Народне скупштине, председавао мр Милован Дрецун, председник Одбора.

Седници су присуствовали чланови Одбора: проф. др Зоран Драгишић, проф. др Марко Миленковић и Томислав Јанковић.

Седници су присуствовали заменици чланова Одбора: Горан Спасојевић, заменик одсутног члана Дарка Јовановића, Милош Гњидић, заменик одсутног члана Јасмине Обрадовић, Радован Тврдишић, заменик одсутног члана Биљане Пантић Пиља, Угљеша Марковић, заменик одсутног члана др Душана Бајатовића, Александар Ђукић, заменик одсутног члана Драгана М Марковића и Славица Радовановић, заменик одсутног члана Мирослава Алексића. 

Седници нису присуствовали чланови Одбора:  Марија Јевђић, Александар  Павић, проф. др Митар Ковач, Ђорђо Ђорђић, Здравко Понош, Богдан Радовановић  и др Милош Јовановић.

	Седници је присуствовао и народни посланик Петар Бошковић, који није члан, односно заменик члана Одбора.

Седници су такође присуствовале Драгана Јакшић, помоћник секретара Министарства унутрашњих послова и Јелена Матић из Канцеларије за координацију активности у борби против трговине људима, при Кабинету Министра унутрашњих послова.

Председник Одбора је обавестио присутне да је седницу, у складу са чланом 72. став 2. Пословника, сазвао у року краћем од предвиђеног Пословником како би се што пре размотрила тачка предложеног дневног реда.

На предлог председника, Одбор је већином гласова утврдио следећи


Д н е в н и  р е д:
- Усвајање записника 22. седнице Одбора,

	1. Разматрање Предлога закона о спречавању и сузбијању трговине људима и заштити жртава, који је поднела Влада (број: 011-1502/26 од 14. априла 2026. године), у начелу.
             Пре преласка на рад по утврђеном дневном реду, Одбор је једногласно, без примедаба, усвојио записник 22. седнице Одбора.
Председник Одбора је на почетку дао реч Драгани Јакшић, помоћнику секретара Министарства унутрашњих послова која је у најкраћим цртама представила решења у предложеном законском тексту. Нагласила је да је у питању један од закона са тзв. европске агенде и да су на предложени начин транспоноване одредбе Директиве 2011/36 Европског парламента и Савета о спречавању и сузбијању трговине људима и заштити жртава као и потоњих измена и допуна наведене директиве.

У дискусији су учествовали Славица Радовановић и Петар Бошковић.
 
Након што је дискусија закључена прешло се на гласање. 
            Одбор је, на предлог председника, већином гласова (9 „за“, 1 „против“), одлучио да предложи Народној скупштини да прихвати Предлог закона о спречавању и сузбијању трговине људима и заштити жртава, у начелу.
           За известиоца Одбора на седници Народне скупштине одређен је народни посланик Милован Дрецун, председник Одбора.


             
***

Седница је завршена у 10,30 часова.

Саставни део овог записника чини обрађени тонски снимак седнице Одбора.



      СЕКРЕТАР ОДБОРА		                 		      ПРЕДСЕДНИК ОДБОРА
		      

 Весна Матић Вукашиновић			                    мр Милован Дрецун
